|  |
| --- |
|  |
|  |

|  |
| --- |
| GR_FINAL_ASKT_LOGO |
| ΕΛΛΗΝΙΚΗ ΔΗΜΟΚΡΑΤΙΑ**ΑΝΩΤΑΤΗ ΣΧΟΛΗ**ΚΑΛΩΝ ΤΕΧΝΩΝΕΤΟΣ ΙΔΡΥΣΕΩΣ 1836Πατησίων 42, 106 82 Αθήνα[www.asfa.gr](http://www.asfa.gr/) |

Aριθ. Πρωτ:5609 Αθήνα 21 Δεκεμβρίου 2022

**ΠΡΟΚΗΡΥΞΗ**

**ΓΙΑ ΤΗΝ ΠΡΟΣΛΗΨΗ**

**ΕΝΤΕΤΑΛΜΕΝΩΝ ΔΙΔΑΣΚΟΝΤΩΝ**

**(άρθρο 173 του Ν.4957/2022)**

Η Συνέλευση του Τμήματος Εικαστικών Τεχνών, της Σχολής Καλών Τεχνών, της Ανωτάτης Σχολής Καλών Τεχνών την 1.11.2022 αποφάσισε την πρόσληψη Επιστημόνων οι οποίοι είναι κάτοχοι διδακτορικού διπλώματος ως Εντεταλμένων Διδασκόντων, **για το εαρινό εξάμηνο του ακαδημαϊκού έτους 2022-2023,** κατόπιν της Φ11/116043/Ζ2-23.09.2022 (ΑΔΑ: 6ΧΓΖ46ΜΤΛΗ-ΠΜΝ) απόφασης της Υπουργού Παιδείας και Θρησκευμάτων με θέμα «Κατανομή θέσεων για την πρόσληψη εντεταλμένων διδασκόντων στα Πανεπιστήμια για το ακαδημαϊκό έτος 2022-2023» και την απόφαση της υπ’ αριθ. 1/14.10.2022 συνεδρίασης της Συγκλήτου και σύμφωνα με τις διατάξεις του άρθρου 173 του Ν.4957/2022, και συγκεκριμένα για ανάθεση διδακτικού έργου, σύμφωνα με το άρθρο 64 του Ν. 4957/2022 περί διδακτικού έργου, στο πλαίσιο προγραμμάτων σπουδών πρώτου κύκλου του Τμήματος Εικαστικών Τεχνών,

και στα εξής γνωστικά αντικείμενα:

* «**Ζωγραφική**» μία (1) θέση Εντεταλμένου Διδάσκοντα για τις διδακτικές ανάγκες Εργαστηρίου Ζωγραφικής.
* «**Σκηνογραφία**» (μία (1) θέση Εντεταλμένου Διδάσκοντα για τις διδακτικές ανάγκες του Eργαστηριακού Μαθήματος Σκηνογραφίας.

Οι επιλεγέντες, επιστήμονες οι οποίοι θα πρέπει να είναι κάτοχοι διδακτορικού διπλώματος, και με απόφαση της ανωτέρω Συνέλευσης Τμήματος αποφασίστηκε να ενταχθούν στο **καθεστώς μερικής απασχόλησης.**

To κόστος θα βαρύνει τον τακτικό προυπολογισμό της Ανωτάτης Σχολής Καλών Τεχνών.

Οι εντεταλμένοι Διδάσκοντες θα προσληφθούν με σύμβαση εργασίας ιδιωτικού δικαίου ορισμένου χρόνου στην βαθμίδα του Επίκουρου Καθηγητή.

Η διάρκεια απασχόλησής τους ορίζεται **για το εαρινό εξάμηνο** του ακαδημαικού έτους 2022-2023.

Όσοι έχουν τα νόμιμα προσόντα και ενδιαφέρονται για τις ανωτέρω θέσεις καλούνται να αποστείλουν μέσω συστημένης επιστολής ΕΛ.ΤΑ. ή εταιρείας παροχής υπηρεσιών ταχυμεταφοράς (courier), στη Γραμματεία του Τμήματος Εικαστικών Τεχνών στη Διεύθυνση: Aνωτάτη Σχολή Καλών Τεχνών, Σχολή Καλών Τεχνών, Τμήμα Εικαστικών Τεχνών, Πατησίων 42, Τ.Κ. 10682, Αθήνα (υπόψη της Προισταμένης Γραμματείας του Τμήματος, κας Κατρά Μαρίας / e-mail: mkatra@asfa.gr), τα κάτωθι δικαιολογητικά αποκλειστικά και μόνον ενσωματωμένα σε cd ή usb, **από την Tρίτη 3 Ιανουαρίου 2023 έως και την Παρασκευή 13 Ιανουαρίου 2023.**

(Στον ταχυδρομικό φάκελο θα πρέπει να αναγράφεται ευκρινώς εξωτερικά η σημείωση: «ΔΙΚΑΙΟΛΟΓΗΤΙΚΑ ΓΙΑ ΘΕΣΗ ΕΝΤΕΤΑΛΜΕΝΟΥ ΔΙΔΑΣΚΟΝΤΑ (άρθρο 173 του Ν.4957/2022).

* **Αίτηση υποψηφιότητας**. H συμπληρωμένη αίτηση υποψηφίου (στην οποία απαραίτητα θα αναγράφεται υποχρεωτικά το e-mail και το κινητό τηλέφωνο για να επιτευχθεί επικοινωνία του Τμήματος με τον υποψήφιο) πρέπει να αποσταλεί στην Γραμματεία του Τμήματος Εικαστικών Τεχνών υπόψη κας Κατρά Μαρίας, Προϊσταμένης της εν λόγω Γραμματείας (mkatra@asfa.gr)
* **Φωτοαντίγραφα των τίτλων σπουδών** σχετικά με το γνωστικό αντικείμενο της υπό πλήρωση θέσης (με συνοδευτική υπεύθυνη δήλωση Ν. 1599/86 ότι είναι γνήσια και ακριβή αντίγραφα βάσει πρωτοτύπων) θα συμπεριλαμβάνονται και στα 6 cd’s ή usb sticks)

* **Φωτοαντίγραφο της διδακτορικής διατριβής** (με συνοδευτική υπεύθυνη δήλωση Ν. 1599/86 ότι είναι γνήσιο και ακριβές αντίγραφο βάσει πρωτοτύπου) θα συμπεριλαμβάνεται και στα 6 cd’s ή usb sticks.

* **Βιογραφικό Σημείωμα** και **Συνοπτικό Υπόμνημα Εργασιών** θα συμπεριλαμβάνονται και στα 6 cd-ή usb sticks

* **Αντίγραφα επιστημονικών και ερευνητικών εργασιών** (θα συμπεριλαμβάνονται στα 6 cd’s ή usb sticks).
* **Διδακτική Εμπειρία** σχετική με το επιστημονικό αντικείμενο (θα συμπεριλαμβάνεται στα 6 cd’s ή usb sticks).
* **Υπεύθυνη Δήλωση του Ν.1599/86** **για το αν κατέχουν ή όχι δεύτερη απασχόληση** στο Δημόσιο Τομέα ή σε Κρατικά Νομικά Πρόσωπα Δημοσίου και Ιδιωτικού Δικαίου ή στους φορείς Τοπικής Αυτοδιοίκησης και του Δημόσιου Τομέα ή σε Διεθνείς Οργανισμούς, ή οιαδήποτε άλλη επαγγελματική απασχόληση ή συνταξιοδοτούνται από τους παραπάνω φορείς σε 6 επίσης αντίγραφα (θα συμπεριλαμβάνεται στα 6 cd’s ή usb sticks).

**Δεν επιτρέπεται** η απασχόληση ως εντεταλμένων διδασκόντων φυσικών προσώπων που έχουν μία (1) από τις ιδιότητες του Ν. 4957/2022, άρθρ. 173, παρ. 9 (α-στ):

α) Ομότιμοι Καθηγητές και αφυπηρετήσαντα μέλη Δ.Ε.Π. του οικείου ή άλλου Α.Ε.Ι. της ημεδαπής ή αλλοδαπής,

β) μέλη Δ.Ε.Π., Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) των Α.Ε.Ι., γ) ερευνητές και λειτουργικοί επιστήμονες ερευνητικών και τεχνολογικών φορέων του άρθρου 13Α του ν. 4310/2014 (Α’ 258) και λοιπών ερευνητικών οργανισμών,

δ) συνταξιούχοι του ιδιωτικού ή ευρύτερου δημόσιου τομέα,

ε) υπάλληλοι με σχέση δημόσιου δικαίου ή Ιδιωτικού Δικαίου Αορίστου Χρόνου σε φορείς του δημόσιου τομέα, όπως αυτός οριοθετείται στην περ. α) της παρ. 1 του άρθρου 14 του ν. 4270/2014,

στ) φυσικά πρόσωπα που έχουν υπερβεί το εξηκοστό έβδομο (67ο) έτος της ηλικίας.

Σημειώνεται πως **το εμπρόθεσμο της αποστολής** των δικαιολογητικών **κρίνεται είτε** από την ημερομηνία της ταχυδρομικής σήμανσης που φέρει ο φάκελος αποστολής ΕΛ.ΤΑ. **είτε** από την ημερομηνία που φέρει το αποδεικτικό αποστολής (voucher) της εταιρείας παροχής υπηρεσιών ταχυμεταφοράς.

Ο Πρύτανης

Τρανός Νικόλαος